**П Р И С Ъ Д А**

**гр.С., 18.10.2021 г.**

**В ИМЕТО НА НАРОДА**

Специализирания наказателен съд, V-ти състав, в публично заседание на осемнадесети октомврипрез две хиляди двадесет и първа година в състав:

**ПРЕДСЕДАТЕЛ: МАРИЕТА НЕДЕЛЧЕВА**

**СЪДЕБНИ ЗАСЕДАТЕЛИ:1. Л.И.**

**2.Т.Б.**

при секретаря В.Т.и в присъствието на прокурора **Л. Дончева и Емил Петров**, като разгледа докладваното от председателя **НОХД № 664** по описа за **2018** година на СНС и въз основа на събраните по делото доказателства,

**П Р И С Ъ Д И :**

**I**. **ПРИЗНАВА** подсъдимия **П.С.М. -** роден на \*\*\* \*\*\*, българин, български гражданин, женен, неосъждан, с висше образование, работи като лекар в УМБАЛ „С.А.“, гр.С., ЕГН \*\*\*\*\*\*\*\*\*\*,

**1.ЗА НЕВИНОВЕН** в това, че: На 09.07.2015 г. в гр.С., като длъжностно лице, което заема отговорно служебно положение - Министър на здравеопазването на Република България, избран с Решение на 43-то Народно събрание за избиране на Министерски съвет на РБ от 07.11.2014 г., в съучастие, като извършител, с А.Д.П. ЕГН \*\*\*\*\*\*\*\*\*\* - Заместник - министър на здравеопазването на Република България, назначен със Заповед № КВ - 439/14.11.2014 г. на Министър-председателя на РБ, който действал като помагач, с цел да набави облага за другиго - за Министерство на здравеопазването на Република Турция - да получат чрез безвъзмездна сделка - дарение, 5 000 000 дози ваксина срещу туберкулоза „БЦЖ“ (250 000 ампули по 20 дози), с които да бъде обезпечен имунизационният календар на Република Турция, нарушил и не изпълнил служебните си задължения, регламентирани в:

**Чл. 5, ал. 1** от Закона за здравето: „Министърът на здравеопазването ръководи националната система за здравеопазване и осъществява контрол върху дейностите по:

3. опазване здравето на гражданите и държавен здравен контрол;

**Чл. 268а** от Закона за лекарствените продукти в хуманната медицина (Нов - ДВ, бр. 60 от 2011 г., в сила от 05.08.2011 г.) (1)Дарения на лекарствени продукти от притежатели на разрешение за употреба, производители, търговци на едро и дребно и от Българския Червен кръст могат да се извършват само след съгласуване от дарителя с ИАЛ чрез представяне на заявление по образец, утвърден от министъра на здравеопазването по предложение на изпълнителния директор на ИАЛ.

**чл.5, ал.1** от Устройствен правилник на Министерство на здравеопазването:„Министърът упражнява правомощията си в съответствие с Конституцията и законите на страната, като

т. 1 ръководи националната система за здравеопазване и осъществява контрол върху дейностите по

а. опазване здравето на гражданите и държавен здравен контрол

т.2. осъществява държавната политика в областта на: а. лекарствените продукти “

във връзка с **чл. 7, ал.1** от Закона за лекарствените продукти в хуманната медицина (ЗЛПХМ) „Разрешават се производството, вносът, търговията на едро и дребно, рекламата и лечението, профилактиката и диагностиката само с лекарствени продукти, които са получили разрешение за употреба по реда на:

1.     този закон“

и връзка **чл. 23** (Изм. ДВ, бр. 71 от 2008 г., в сила от 12.08.2008 г.) ал. 4 от „ЗЛПХМ“ - На територията на Република България могат да бъдат пускани на пазара само лекарствени продукти, чийто притежател на разрешението за употреба (удостоверение за регистрация е установен на територията на държава членка на Европейския съюз).

**чл. 161, ал.1** от Закон за лекарствените продукти в хуманната медицина (Изм. - ДВ, бр. 102 от 2012 г., в сила от 02.01.2013 г.) Внос на територията на Република България от трета държава на всички видове лекарствени продукти, и на лекарствени продукти, предназначени за клинично изпитване, могат да извършват само физически или юридически лица, регистрирани като търговци по законодателството на държава членка, които са получили разрешение за внос, издадено от изпълнителния директор на ИАЛ,

е приел 100 000 дози комбинирана петкомпонентна ваксина за деца с търговско наименование „ПЕНТАКСИМ-0,5 мл.“ (ваксина за дифтерия, тетанус, коклюш-ацелуларна компонентна, полиомиелит - дезактивирана, хемофилус инфлуенце тип Б – абсорбирана), произведена в завод „Мефар“, Турция и 100 000 дози ваксина за „Хепатит Б“, педиатрична с търговско наименование „ЕУВАКС Б“, произведена в завод „LGLS“ Република Корея, (предмет на Споразумение за дарение между правителството на Република България и правителството на Република Турция), неразрешени за употреба в Република България и от това са настъпили значителни вредни последици за Министерство на здравеопазването на Република България - имуществени: парична сума общо в размер на 325 233,87 лв., представляващи заплатен данък добавена стойност в размер на 323 061,87 лв. за приетите неразрешени за употреба в РБ ваксини - 100 000 ампули „Пентаксим-0,5 мл.“ и 100 000 ампули „Еувакс Б“, 216 лв. митнически услуги и 1 956 лв. транспортни услуги и неимуществени - създаване на недоверие в авторитета на Министерство на здравеопазването и невъзможност за осъществяване на ефективен контрол от страна на държавата по отношение упражняваната лекарствена политика, както и недоверие у гражданите относно дейността по ваксиниране на деца, като случаят е особено тежък, поради което и на осн. 304 от НПК го **ОПРАВДАВА** по повдигнатото обвинение за престъпление по **чл.282, ал.3, вр. ал.2, вр. ал.1, вр. с чл. 20, ал. 2, вр. с ал. 1 от НК**

**2.ПРИЗНАВА** подсъдимия **П.С.М.,** със снета по делото самоличност, за **НЕВИНОВЕН** в това, че: На 27.11.2015 г. в гр. С., като длъжностно лице - Министър на здравеопазването на Република България, избран с Решение на 43-то Народно събрание за избиране на Министерски съвет на РБ от 07.11.2014 г., в съучастие, като помагач с А.Д.П. ЕГН \*\*\*\*\*\*\*\*\*\* - Заместник-министър на здравеопазването на Република България, назначен със Заповед № КВ - 439 / 14.11.2014 г. на Министър - председателя на РБ - подбудител и помагач и Л.А.Д. с ЕГН \*\*\*\*\*\*\*\*\*\*,\*\*\* НЦЗПБ“ ЕООД - извършител, умишлено улеснил сключването на неизгодна сделка, като подписал - Договор за дарение на ваксини „БЦЖ“ № РД-06-230/27.11.2015 г. с Л.А.Д. с ЕГН \*\*\*\*\*\*\*\*\*\*,\*\*\* НЦЗПБ“ ЕООД, в качеството си на представляващ Министерството на здравеопазването като министър и дарен по договора и от това е произлязла значителна вреда за предприятието „Б.Б.НЦЗПБ“ ЕООД общо в размер на 427 788,31 лв. с ДДС (413 370 лв. стойността на общо 5 милиона дози (250 000 ампули по 20 дози) ваксина срещу туберколоза „БЦЖ“, 2097,96 лв. застраховки и 12 221,22 лв. транспортни разходи, поради което и на осн. 304 от НПК го **ОПРАВДАВА** по повдигнатото обвинение **за престъпление** **по чл.220, ал.1, вр.чл.20, ал.4, вр.ал.1 от НК.**

**3.ПРИЗНАВА** подсъдимия **П.С.М.,** със снета по делото самоличност, за **НЕВИНОВЕН** в това, че: В периода от 20.06.2016 г. до 01.07.2016 г в гр. С., като длъжностно лице - Министър на здравеопазването на Република България, избран с Решение на 43-то Народно събрание за избиране на Министерски съвет на РБ от 07.11.2014 г., въпреки задълженията и правомощията си в качеството на принципал на „Б.Б.-НЦЗПБ“ ЕООД регламентирани в **Договор за възлагане на управлението на еднолично дружество с ограничена отговорност с държавно имущество № РД-16-480/22.12.2014 г.** (чл.3.7 Принципалът назначава контрольор и определя възнаграждението му; чл.4.1 Принципалът изисква и получава от управителя икономическа, статистическа, финансова, счетоводна и друга информация, свързана с дейността на дружеството; 4.2 Контролира дейността на управителя и определя срокове за отстраняване на констатирани недостатъци в работата; 4.3 Извършва проверки и контрол на дейността, като упълномощава за това съответните длъжностни лица) и „**Правилник за реда за упражняване правата на държавата в търговските дружества с държавно участие в капитала“** /ПРУПДТДДУК/ - чл. 11. Едноличният собственик на капитала в едноличните дружества с ограничена отговорност с държавно участие - т.7. назначава контрольор и определя възнаграждението му, не упражнилдостатъчен контрол върху работата на лице, на което е възложено управлението и разпореждането на обществено имущество - управителя на „Б.Б.-НЦЗПБ“ ЕООД Л.А.Д., а в периода 23.06.2016 г. - 01.07.2016 г. включително, изпълняващия длъжността управител на „Б.Б.-НЦЗПБ“ ЕООД Р.В.А. ЕГН \*\*\*\*\*\*\*\*\*\* (Заповед №19/23.06.2016 г.), завеждащ отдел „Производство“ по длъжностна характеристика - като не изисквал от Д. и А. икономическа, финансова, счетоводна и друга информация, свързана с дейността на дружеството по производство на ваксини, не контролирал дейността на управителя, не извършвал проверки и контрол на дейността и не упълномощил за това съответни длъжностни лица - съгласно чл. 4 от Договора за възлагане управлението на ЕООД с държавно имущество „Б.Б.-НЦЗПБ“ ЕООД, (№ РД-16-480/22.12.2014 г.) и не назначил контрольор съгласно чл. 3 от Договора и чл.11, т.7 от „Правилник за реда за упражняване правата на държавата в търговските дружества с държавно участие в капитала“ (ПРУПДТДДУК), като в резултат на това е последвала значителна щета за дружеството „Б.Б.-НЦЗПБ“ ЕООД в размер общо 110 003,46 лв. (15 797,17 лв. преки разходи, 87 445 лв. незавършено производство на етап 47% и 6 761,29 лв. за 504 л. „Тетадиф в бълк“), представляващи разходи за производство на ваксина „Тетадиф“ - 1 013 660 голи ампули от по 0,5 мл. всяка и 504 л. „Тетадиф в бълк“, произведена в гр. С., кв. Суходол, база Люлин на дружеството (без „Б.Б.НЦЗПБ“ ЕООД за тази база да са уведомили чрез подадено заявление и без да има разрешение от ИАЛ за производство и съхранение на ваксина „Тетадиф“ като краен неразлят продукт - бълк и краен разлят продукт в ампула) от партиди: КНПТд 342t с партидни номера на краен продукт D1342-01 и D1342-02; КНПТд 343t с партидни номера на краен продукт D1343-01 и D1343-02; КНПТд 344t с партидни номера на краен продукт D1344-01 и D1344-02; в нарушение на издаденото на „Б.Б.- НЦЗПБ“ ЕООД от Изпълнителна Агенция по лекарствата (ИАЛ) Разрешение за производство/внос на лекарствени продукти № P-I-08- 008/08.04.2016 г. и Наредба № 15/17.04.2009 г. „За условията за издаване на разрешение за производство/внос и принципите и изискванията за добра производствена практика на всички видове лекарствени продукти, на лекарствени продукти за клинично изпитване и на активни вещества“ - чл.10: Лицата, получили разрешение за производство/внос са длъжни: т.2 Да осигурят помещения и оборудване за извършване на всички производствени дейности в съответствие с условията на издаденото разрешение за производство/внос и разрешение за употреба; т.4 Да спазват принципите на ДПП на лекарствени продукти и активни вещества/ и Закона за лекарствените продукти в хуманната медицина (ЗЛПХМ)- чл. 156, ал. 1 - Притежателят на разрешение за производство подава заявление при промяна на: т.4. местонахождението или преустройство на някой от обектите за производство, контрол или съхранение), като произведените ампули и бълк подлежат на унищожаване, съгласно Наредба № 28/14.12.2000 г. за условията и реда за унищожаване, преработването или използването за други цели на лекарства, издадена от M3, като предметът на престъплението е в особено големи размери и престъплението представлява особено тежък случай, поради което и на осн. 304 от НПК го **ОПРАВДАВА** по повдигнатото обвинение **за престъпление** **по чл. 219, ал. 4, вр. с ал. 2 НК.**

**II.ПРИЗНАВА** подсъдимия **А.Д.П.** - роден на \*\*\* \*\*\*, българин, български гражданин, женен, неосъждан, с висше образование, работи като лекар в МБАЛ „А.“ ЕООД, гр.А., ЕГН \*\*\*\*\*\*\*\*\*\*,

1.**ЗА НЕВИНОВЕН** в това, че: На 09.07.2015 г. в гр.С., като длъжностно лице, което заема отговорно служебно положение-Заместник-министър на здравеопазването на Република България, назначен със Заповед № КВ - 439 / 14.11.2014 г. на Министър-председателя на РБ, в съучастие като помагач с П.С.М. с ЕГН \*\*\*\*\*\*\*\*\*\* - Министър на здравеопазването на Република България, избран с Решение на 43-то Народно събрание за избиране на Министерски съвет на РБ от 07.11.2014 г., който действал като извършител, с цел да набави облага за другиго - за Министерство на здравеопазването на Република Турция - да получат чрез безвъзмездна сделка - дарение, 5 000 000 дози ваксина срещу туберкулоза „БЦЖ“ (250 000 ампули по 20 дози), с които да бъде обезпечен имунизационният календар на Република Турция, умишлено улеснил М. да наруши и да не изпълни служебните си задължения,регламентирани в: **чл. 5, ал. 1 от Закона за здравето**:„Министърът на здравеопазването ръководи националната система за здравеопазване и осъществява контрол върху дейностите по:

4. опазване здравето на гражданите и държавен здравен контрол “

**Чл. 268а от Закона за лекарствените продукти в хуманната медицина** (Нов - ДВ, бр. 60 от 2011 г., в сила от 05.08.2011 г.) (1)Дарения на лекарствени продукти от притежатели на разрешение за употреба, производители, търговци на едро и дребно и от Българския Червен кръст могат да се извършват само след съгласуване от дарителя с ИАЛ чрез представяне на заявление по образец, утвърден от министъра на здравеопазването по предложение на изпълнителния директор на ИАЛ,

**чл.5, ал.1** от Устройствен правилник на Министерство на здравеопазването:„Министърът упражнява правомощията си в съответствие с Конституцията и законите на страната, като

т.1 ръководи националната система за здравеопазване и осъществява контрол върху дейностите по

а. опазване здравето на гражданите и държавен здравен контрол

т.2. осъществява държавната политика в областта на: а. лекарствените продукти “

във връзка с **чл. 7, ал.1** **от Закона за лекарствените продукти в хуманната медицина (ЗЛПХМ)** „Разрешават се производството, вносът, търговията на едро и дребно, рекламата и лечението, профилактиката и диагностиката само с лекарствени продукти, които са получили разрешение за употреба по реда на:

1 .този закон“

и връзка **чл. 23** (Изм. ДВ, бр. 71 от 2008 г., в сила от 12.08.2008 г.) ал. (4) от **„ЗЛПХМ“** - На територията на Република България могат да бъдат пускани на пазара само лекарствени продукти, чийто притежател на разрешението за употреба/удостоверение за регистрация е установен на територията на държава членка на Европейския съюз.

**Чл. 161, ал.1 от Закон за лекарствените продукти в хуманната медицина** (Изм. ДВ, бр. 102 от 2012 г., в сила от 02.01.2013 г.) Внос на територията на Република България от трета държава на всички видове лекарствени продукти, и на лекарствени продукти, предназначени за клинично изпитване, могат да извършват само физически или юридически лица, регистрирани като търговци по законодателството на държава членка, които са получили разрешение за внос, издадено от изпълнителния директор на ИАЛ, като:

- Осъществил среща в резиденцията на Република Турция в град С. с представители на турското посолство в РБ (на неустановена дата през месец март 2015 г.) и среща в Турското посолство на РТ в гр.С. на 07.05.2015 г., на които срещи извършил предварителна договорка за изготвянето на двустранно споразумение между Министерството на здравеопазването на РБ и Министерството на здравеопазването на РТ за размяна на ваксини (България да получи от Турция 100 000 дози петкомпонентна ваксина за деца - комбинирана ваксина срещу дифтерия, тетанус, коклюш, полиомелит, хемуфилос инфлуенце тип Б и 100 000 дози ваксина за „Хепатит Б“ срещу това България да предостави на Турция 4 279 653 дози ваксина „БЦЖ“);

-                     Участвал в контактна и работна група от представители на Министерството на здравеопазването на РБ за водене на преговори с представители на Министерството на здравеопазването на Република Турция относно изготвяне на двустранно споразумение за дарение;

-                     Депозирал доклад пред министъра на здравеопазването П.М. рег.№ МЗ-317/19.06.2015 г. за организиране приемането на дарението от РТ - 100 000 дози петкомпонентна ваксина за деца - комбинирана ваксина срещу дифтерия, тетанус, коклюш, полиомелит, хемуфилос инфлуенце тип Б и 100 000 дози ваксина за „Хепатит Б“, включително издаване разрешителни за ползване, проверка на наличности и съответствие на продуктите с националната регламентация, транспорт и други, както и документацията относно вноса на ваксините на територията на РБ;

-                     На 23.06.2015 г. с писмо рег.№ 04-20-125/23.06.2015 г. е изискал становище от Министерството на финансите на РБ /Министър на финансите/ относно дължимия данък - ДДС, който следва да заплати Министерството на здравеопазването относно вноса от РТ на 100 000 дози петкомпонентна ваксина за деца - комбинирана ваксина срещу дифтерия, тетанус, коклюш, полиомелит, хемуфилос инфлуенце тип Б и 100 000 дози ваксина за „Хепатит Б“;

-                     Изготвил доклад рег.№ 75-08-540/24.06.2015 г. до министъра на здравеопазването на РБ П.М. за посещението си и подписването на 16.06.2015 г. в Турция на споразумението за дарение на 100 000 дози петкомпонентна ваксина за деца - комбинирана ваксина срещу дифтерия, тетанус, коклюш, полиомиелит, хемуфилос инфлуенце тип Б и 100 000 дози ваксина за „Хепатит Б“;

-                     С писмо от 30.06.2015 г. изискал от Изпълнителна агенция по лекарствата /ИАЛ/ становище относно необходимите действия за по-бързата доставка от РТ на 100 000 дози петкомпонентна ваксина за деца - комбинирана ваксина срещу дифтерия, тетанус, коклюш, полиомиелит, хемуфилос инфлуенце тип Б и 100 000 дози ваксина за „Хепатит Б“, с което умишлено улеснил извършителя П.М. да приеме в нарушение на горе описаните разпоредби 100 000 дози комбинирана петкомпонентна ваксина за деца с търговско наименование ,,ПЕНТАКСИМ-0,5 мл.“ (ваксина за дифтерия, тетанус, коклюш-ацелуларна компонентна, полиомиелит дезактивирана, хемофилус инфлуенце тип Б – абсорбирана), произведена в завод „Мефар“, Турция и 100 000 дози ваксина за „Хепатит Б“, педиатрична с търговско наименование „ ЕУВАКС Б“, произведена в завод „LGLS”, Република Корея, (предмет на Споразумение за дарение между правителството на Република България и правителството на Република Турция), неразрешени за употреба в Република България и от това са настъпили значителни вредни последици за Министерство на здравеопазването на Република България - имуществени: парична сума общо в размер на 325 233,87 лв., представляващи заплатен данък добавена стойност в размер на 323 061,87 лв. за приетите неразрешени за употреба в Република България ваксини - 100 000 ампули „Пентаксим-0,5 мл“. и 100 000 ампули „Еувакс Б“, 216 лв. митнически услуги и 1 956 лв. транспортни услуги и неимуществени - създаване на недоверие в авторитета на Министерство на здравеопазването и невъзможност за осъществяване на ефективен контрол от страна на държавата по отношение упражняваната лекарствена политика, както и недоверие у гражданите относно дейността по ваксиниране на деца, като случаят е особено тежък, поради което и на осн. чл.304 от НПК го **ОПРАВДАВА** по повдигнатото му обвинение **за престъпление по чл.282, ал.3, вр. ал.2, вр. ал.1, вр.чл. 20, ал. 4, вр.ал. 1 от НК,**

**2.ПРИЗНАВА** подсъдимия **А.Д.П.,** със снета по делото самоличност,за **НЕВИНОВЕН** в това, че:На 27.11.2015 г. в гр. С., като длъжностно лице - Заместник-министър на здравеопазването на Република България, назначен със Заповед № КВ - 439 / 14.11.2014 г. на Министър-председателя на РБ, в съучастие като подбудител и помагачс П.С.М. с ЕГН \*\*\*\*\*\*\*\*\*\* - Министър на здравеопазването на Република България, избран с Решение на 43-то Народно събрание за избиране на Министерски съвет на РБ от 07.11.2014 г. **- помагач** и Л.А.Д. с ЕГН \*\*\*\*\*\*\*\*\*\*,\*\*\*-НЦЗПБ“ ЕООД - извършител**,** умишлено склонил и улеснил Д. да сключи неизгодна сделка - дарение на ваксини (Договор № РД-06-230/27.11.2015 г.)*,* като устно се разпоредил на директор на Дирекция „Нормативно регулиране и обществени поръчки в здравеопазването“ (НРОПЗ) в M3 Л.Б.В. да бъде изготвен договор за дарение на ваксини № РД-06-230/27.11.2015 г., който подписал, след като същият бил подписан със съгласувателен подпис от В., изготвилата договора Н.П.П. - от отдел „Администативни актове и договори“ към (НРОПЗ) и гл. секретар на M3 П.Д.К. и разпоредил на секретарката си Н.Д. да извика на 27.11.2015 г. в M3 управителя на „Б.Б.-НЦЗПБ“ ЕООД Л.А.Д. и да му предостави вече подписания от него, В., П. и К. договор за дарение на ваксини № РД-06-230/27.11.2015 г., като й казал да му предаде: „Зам.министър П. остави този договор за Вас и каза да го подпишете. Всичко било наред и нямало да има проблеми“, като от сключването на тази сделка е произлязла значителна вреда за предприятието „Б.Б.- НЦЗПБ“ ЕООД общо в размер на 427 788,31 лв. с ДДС (413 370лв. стойността на общо 5 милиона дози (250 000 ампули по 20 дози) ваксина срещу туберколоза „БЦЖ“, 2 097,96 лв. застраховки и 12 221,22 лв. транспортни разходи, поради което и на осн. чл.304 от НПК го **ОПРАВДАВА** по повдигнатото му обвинение **за престъпление по чл.220, ал.1, вр. чл.20, ал.3 и ал.4, вр. ал.1 от НК.**

**III.ПРИЗНАВА** подсъдимия **Л.А.Д.** - роден на \*\*\* г. в гр.С., българин, български гражданин, женен, неосъждан, с висше образование, работи като лекар в АГППМ „А.“ ООД, ЕГН \*\*\*\*\*\*\*\*\*\*,

1. **ЗА НЕВИНОВЕН** в това, че: В периода от 20.06.2016 г. до 01.07.2016 г. в гр.С., като длъжностно лице - Управител в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С., съгласно Договор за възлагане на управление № РД-16-480/22.12.2014 г. сключен между Министъра на здравеопазването П.М., управляващ правата на държавата в „Б.Б.-НЦЗПБ“ ЕООД, наричан „Принципал“ и Л.Д., като за времето от 23.06.2016 г. до 01.07.2016 г. в качеството си на управител на дружеството бил заместван от ръководителя на отдел „Производство“ в дружеството Р.В.А. с ЕГН \*\*\*\*\*\*\*\*\*\*, съгласно Заповед за заместване № 19/23.06.2016 г., не положил достатъчно грижи за управление и стопанисване на повереното му имущество и възложената му работа, регламентирани в: **1**. **чл.6, ал.1 от** **Закона за финансово управление и контрол в публичния сектор** - Ръководителят на организациите по чл.2 (Организации от публичния сектор са - т.7 Търговски дружества по чл.61 от Търговския закон и държавните предприятия по чл.62, ал.3 от Търговския закон) отговарят за постигане целите на организацията, като управляват публичните средства по законосъобразен, икономичен, ефикасен и ефективен начин; **2. Договор за възлагане на управление на ЕООД с държавно имущество „Б.Б.-НЦЗПБ“ ЕООД, гр.С. № РД-16-480/22.12.2014 г.** - чл.6.1 Управителят е длъжен да управлява „Б.Б.-НЦЗПБ“ ЕООД в съответствие с действащото законодателство, утвърдената програма и с грижата на добър стопанин; чл.6.6 Да уведомява незабавно в писмена форма Принципала за всички обстоятелства със съществено значение за дружеството, като в нарушение на издаденото на „Б.Б.-НЦЗПБ“ ЕООД от Изпълнителна Агенция по лекарствата (ИАЛ) Разрешение за производство/внос на лекарствени продукти № P-I-08-008/08.04.2016 г. и Наредба № 15/17.04.2009 г. „За условията за издаване на разрешение за производство/внос и принципите и изискванията за добра производствена практика на всички видове лекарствени продукти, на лекарствени продукти за клинично изпитване и на активни вещества“ - чл.10: Лицата, получили разрешение за производство/внос са длъжни: т.2 Да осигурят помещения и оборудване за извършване на всички производствени дейности в съответствие с условията на издаденото разрешение за производство/внос и разрешение за употреба; т.4 Да спазват принципите на ДПП на лекарствени продукти и активни вещества и „Закона за лекарствените продукти в хуманната медицина“ (ЗЛПХМ) - чл. 156, ал. 1 Притежателят на разрешение за производство подава заявление при промяна на: т.4. местонахождението или преустройство на някой от обектите за производство, контрол или съхранение, допуснал в производствената база на дружеството в гр. С., кв. Суходол, база Люлин (без „Б.Б.-НЦЗПБ“ ЕООД за тази база да са уведомили чрез подадено заявление и без да има разрешение от ИАЛ за производство и съхранение на ваксина „Тетадиф“ като краен неразлят продукт - бълк и краен разлят продукт в ампула) да се произведе под ръководството на ръководителя на отдел „Производство“ и заместващ го за времето от 23.06.2016 г. до 01.07.2016 г. включително - Р.А. ваксина „Тетадиф“ като краен продукт в голи ампули и неразлят краен продукт - бълк от партиди: КНПТд 342t с партидни номера на краен продукт D1342- 01 и D1342-02; КНПТд 343t с партидни номера на краен продукт D1343-01 и D1343-02; КНПТд 344t с партидни номера на краен продукт D1344-01 и D1344-02 и в резултат на това е последвала значителна щета за дружеството „Б.Б.-НЦЗПБ“ ЕООД в размер общо 110 003,46 лв. (15 797,17 лв. преки разходи, 87 445 лв. незавършено производство на етап 47% и 6 761,29 лв. за 504 л. „Тетадиф в бълк“), представляващи разходи за производство на ваксина „Тетадиф“ - 1 013 660 голи ампули от по 0,5 мл. всяка и 504 л. „Тетадиф в бълк“ от партиди: КНПТд 342t с партидни номера на краен продукт D1342-01 и D1342-02; КНПТд 343t с партидни номера на краен продукт D1343-01 и D1343-02; КНПТд 344t с партидни номера на краен продукт D1344-01 и D1344-02, като предметът на престъплението е в особено големи размери и престъплението представлява особено тежък случай, поради което и на осн. чл.304 от НПК го **ОПРАВДАВА** по повдигнатото му обвинение за **престъпление по чл. 219, ал. 4, вр. с ал. 1 НК.**

**2.ПРИЗНАВА** подсъдимия **Л.А.Д.**, със снета по делото самоличност за **НЕВИНОВЕН** в това, че: За времето от 09.11.2015 г. до 27.11.2015 г. в гр.С., при условията на продължавано престъпление, с 2 (две) деяния, които осъществяват поотделно един състав на едно и също престъпление, извършени през непродължителни периоди от време, при една и съща обстановка и при еднородност на вината, при което последващите се явяват от обективна и субективна страна продължение на предшестващите, в качеството си на длъжностно лице по смисъла на чл. 93, т. 1, б. „б” от НК - управител на еднолично дружество с ограничена отговорност с държавно имущество в капитала - „Б.Б.-НЦЗПБ“ ЕООД, гр.С., в съучастие като извършител със завеждащ отдел „Производство“ в „Б.Б.- НЦЗПБ“ ЕООД, гр.С., Р.В.А. с ЕГН \*\*\*\*\*\*\*\*\*\* - извършител не положил достатъчно грижи за стопанисването и запазването на повереното му имущество и възложената му работа, като в резултат на това е последвало разпиляване на имущество на предприятието „Б.Б.-НЦЗПБ“ ЕООД - 73 255 бр. ваксина „Тетадиф“ (ампула от 0,5 мл.) на обща стойност 44 685,55 лв. - сума представляваща направените пълни разходи за производството им от „Б.Б.-НЦЗПБ“ ЕООД, както следва:

2.1. На 09.11.2015 г. в гр.С., като длъжностно лице - управител на „Б.Б.НЦЗПБ“ ЕООД, гр.С., еднолично дружество с ограничена отговорност с държавно имущество в капитала, в съучастие като извършител с ръководителя на отдел „Производство“ в дружеството - Р.В.А. с ЕГН \*\*\*\*\*\*\*\*\*\* – извършител, не положил достатъчно грижи за стопанисването и запазването на повереното му имущество и възложената му работа, регламентирани в **1**. **чл.6, ал.1** от **Закона за финансово управление и контрол в публичния сектор -** Ръководителят на организациите по чл.2 (Организации от публичния сектор са - т.7 - Търговски дружества по чл.61 от Търговския закон и държавните предприятия по чл.62, ал.3 от Търговския закон) отговарят за постигане целите на организацията, като управляват публичните средства по законосъобразен, икономичен, ефикасен и ефективен начин; **2. Договор за възлагане на управление на ЕООД с държавно имущество „Б.Б.-НЦЗПБ“ ЕООД, гр.С. №РД-16-480/22.12.2014 г.** - чл.6.1 Управителят е длъжен да управлява „Б.Б.-НЦЗПБ“ ЕООД в съответствие с действащото законодателство, утвърдената програма и с грижата на добър стопанин; чл.6.6 Да уведомява незабавно в писмена форма Принципала за всички обстоятелства със съществено значение за дружеството, като се разпоредил устно на К.П.В. - стоковед в отдел „Пласмент“ /износ/ да изготви фактура № 0700003011/09.11.2015 г., и осъществил безвъзмезден износ за дружество „Т.И.С.С. А.С“ - Турция на 30 000 бр. ваксина „Тетадиф“ (ампула от 0,5 мл.) от изнесените по тази фактура на 11.11.2015 г. за турското дружество общо 330 000 бр. ваксина „Тетадиф“ (ампула от 0,5 мл.) без в този период да е имало действащ търговски договор между „Б.Б.- НЦЗПБ“ ЕООД и „Т.И.С.С. А.С“ - Турция, от който да е видно какви лекарствени продукти ще се доставят от българското на турското дружество, на какви цени (в „Б.Б.-НЦЗПБ“ ЕООД не е наличен документ, от който да се установи на каква база е определена цената за единица изделие ваксина „Тетадиф“-ампула от 0,5 мл.), начин на плащане, срокове на доставки и плащане, плащане на неустойки като в резултат на това е последвало разпиляване на имущество на предприятието „Б.Б.-НЦЗПБ“ ЕООД - 30 000 бр. ваксина „Тетадиф“ (ампула от 0,5 мл.) на стойност 18 300 лв. (сума представляваща направените пълни разходи за производството им от „Б.Б.-НЦЗПБ“ ЕООД), като деянието е извършено умишлено и не съдържа признаците на по-тежко престъпление:

2.2. На 27.11.2015 г. в гр.С., като длъжностно лице - управител на „Б.Б.НЦЗПБ“ ЕООД, гр.С., еднолично дружество с ограничена отговорност с държавно имущество в капитала в съучастие като извършител с ръководителя на отдел „Производство“ в дружеството - Р.В.А. с ЕГН \*\*\*\*\*\*\*\*\*\* - извършител не положил достатъчно грижи за стопанисването и запазването на повереното му имущество и възложената му работа, регламентирани в **1. чл.6, ал.1 от** **Закона за финансово управление и контрол в публичния сектор -** Ръководителят на организациите по чл.2 (Организации от публичния сектор са - т.7-Търговски дружества по чл.61 от Търговския закон и държавните предприятия по чл.62, ал.3 от Търговския закон) отговарят за постигане целите на организацията, като управляват публичните средства по законосъобразен, икономичен, ефикасен и ефективен начин; **2. Договор за възлагане на управление на ЕООД с държавно имущество „Б.Б.-НЦЗПБ“ ЕООД, гр.С. № РД-16-480/22.12.2014 г.** - чл.6.1 Управителят е длъжен да управлява „Б.Б.-НЦЗПБ“ ЕООД в съответствие с действащото законодателство, утвърдената програма и с грижата на добър стопанин; чл.6.6 Да уведомява незабавно в писмена форма Принципала за всички обстоятелства със съществено значение за дружеството като се разпоредил устно на К.П.В. - стоковед в отдел „Пласмент“ /износ/ да изготви фактура № 0700003048/27.11.2015 г., и осъществил безвъзмезден износ за дружество „Т.И.С.С. А.С“ - Турция на 43 255 бр. ваксина „Тетадиф“ (ампула от 0,5 мл.) от изнесените по тази фактура на 30.11.2015 г. за турското дружество общо 475 800 бр. ваксина „Тетадиф“ (ампула от 0,5 мл.) без в този период да е имало действащ търговски договор между „Б.Б.-НЦЗПБ“ ЕООД и „Т.И.С.С. А.С“ - Турция, от който да е видно какви лекарствени продукти ще се доставят от българското на турското дружество, на какви цени (в „Б.Б.- НЦЗПБ“ ЕООД не е наличен документ, от който да се установи на каква база е определена цената за единица изделие ваксина „Тетадиф“-ампула от 0,5 мл.), начин на плащане, срокове на доставки и плащане, плащане на неустойки като в резултат на това е последвало разпиляване на имущество на предприятието „Б.Б.НЦЗПБ“ ЕООД - 43 255 бр. ваксина „Тетадиф“ (ампула от 0,5 мл.) на стойност 26 385,55 лв. (сума представляваща направените пълни разходи за производството им от „Б.Б.НЦЗПБ“ ЕООД), като деянието е извършено умишлено и не съдържа признаците на по-тежко престъпление, поради което и на осн. чл.304 от НПК го **ОПРАВДАВА** по повдигнатото му обвинение **за престъпление** **по чл. 219, ал. 3, вр. ал.1, вр. чл.20, ал.2, вр. ал.1, вр. чл.26, ал.1 от НК,**

**3.ПРИЗНАВА** подсъдимия **Л.А.Д.,** със снета по делото самоличност за **НЕВИНОВЕН** в това, че:На 27.11.2015 г. в гр. С., като длъжностно лице - Управител в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С., съгласно Договор за възлагане на управление № РД-16-480/22.12.2014 г. сключен между него и Министъра на здравеопазването на Република България, П.С.М., управляващ правата на държавата в „Б.Б.-НЦЗПБ“ ЕООД, наричан „Принципал“, в съучастие като извършител с Министър на здравеопазването на Република България П.С.М. с ЕГН \*\*\*\*\*\*\*\*\*\* - помагач и А.Д.П. ЕГН \*\*\*\*\*\*\*\*\*\* - Заместник - министър на здравеопазването на Република България - подбудител и помагач, съзнателно сключил неизгодна сделка - дарение на ваксини „БЦЖ“ (250 000 ампули по 20 дози), като подписал Договор № РД-06-230/27.11.2015 г. в качеството си на дарител (като управител и представляващ „Б.Б.-НЦЗПБ“ ЕООД, гр.С.) на Министерството на здравеопазването на РБ, представлявано от министър П.М. в качеството на дарен по договора и от това е произлязла значителна вреда за предприятието „Б.Б.-НЦЗПБ“ЕООД общо в размер на 427 788,31 лв. с ДДС (сумата от 413 370 лв. стойността на общо произведени от „Б.Б.НЦЗПБ“ ЕООД 5 милиона дози (250 000 ампули по 20 дози) ваксина срещу туберколоза „БЦЖ“, сумата от 2 097,96 лв. застраховки и сумата от 12 221,22 лв. транспортни разходи, поради което и на осн. чл.304 от НПК го **ОПРАВДАВА** по повдигнатото му обвинение **за престъпление по чл.220, ал.1, вр. чл.20, ал.2, вр. ал.1 от НК.**

**IV. ПРИЗНАВА** подсъдимия **Р.В.А. -** роден на \*\*\* \*\*\*, българин, български гражданин, женен, неосъждан, с висше образование, работи в „Б.Б.-НЦЗПБ“ ЕООД, ЕГН \*\*\*\*\*\*\*\*\*\*

**1.ЗА НЕВИНОВЕН** в това, че: В периода от 20.06.2016 г. до 01.07.2016 г. в гр.С., като длъжностно лице - завеждащ отдел „Производство“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С., съгласно длъжностна характеристика за длъжността от 01.12.2011 г., като за времето от 23.06.2016 г. до 01.07.2016 г. действал и в качеството на управител на дружеството, съгласно Заповед за заместване № 19/23.06.2016 г., не положил достатъчно грижи за управление и стопанисване на повереното му имущество и възложената му работа,регламентирани в: 1. **чл.6, ал.1** **от Закона за финансово управление и контрол в публичния сектор** - Ръководителят на организациите по чл.2 Организации от публичния сектор са - т.7 - Търговски дружества по чл.61 от Търговския закон и държавните предприятия по чл.62, ал.3 от Търговския закон отговарят за постигане целите на организацията, като управляват публичните средства по законосъобразен, икономичен, ефикасен и ефективен начин; 2. Договор за възлагане на управление на ЕООД с държавно имущество „Б.Б.-НЦЗПБ“ ЕООД, гр.С. № РД-16-480/22.12.2014 г. между Министъра на здравеопазването П.М., управляващ правата на държавата в „Б.Б.-НЦЗПБ“ ЕООД, наричан „Принципал“ и Л.Д.,\*\*\*-НЦЗПБ“ ЕООД - чл.6.1 Управителят е длъжен да управлява „Б.Б.-НЦЗПБ“ ЕООД в съответствие с действащото законодателство, утвърдената програма и с грижата на добър стопанин; чл.6.6 Да уведомява незабавно в писмена форма Принципала за всички обстоятелства със съществено значение за дружеството; 3. Длъжностна характеристика от 01.12.2011 г. - „Ръководителя на отдел „Производство“: Ат.1 Отговаря за производството на лекарства за хуманната медицина и медицински изделия, произвеждани в „Б.Б.-НЦЗПБ“ ЕООД, т.2. Утвърждава производствени и контролни документи. Отговаря за изпълнението на производствените операции съгласно ДПП; Бт.1 Осигурява производството и съхранението на лекарствените продукти и медицинските изделия да се извършва в съответствие с утвърдената при регистрацията документация; Изпълнява задачи, поставени от управителя на „Б.Б.-НЦЗПБ“ ЕООД и се отчита за извършената работа пред него писмено, устно и с документи; Носи отговорност за качеството на извършената работа, като в нарушение на издаденото на „Б.Б.-НЦЗПБ“ ЕООД от Изпълнителна Агенция по Лекарства (ИАЛ) Разрешение за производство/внос на лекарствени продукти № P-I-08-008/08.04.2016 г. и Наредба № 15/17.04.2009 г. „За условията за издаване на разрешение за производство/внос и принципите и изискванията за добра производствена практика на всички видове лекарствени продукти, на лекарствени продукти за клинично изпитване и на активни вещества“ - чл.10: Лицата, получили разрешение за производство/внос са длъжни: т.2 Да осигурят помещения и оборудване за извършване на всички производствени дейности в съответствие с условията на издаденото разрешение за производство/внос и разрешение за употреба; т.4 Да спазват принципите на ДПП на лекарствени продукти и активни вещества и „Закона за лекарствените продукти в хуманната медицина“ /ЗЛПХМ/ - чл. 156, ал.(1) Притежателят на разрешение за производство подава заявление при промяна на: т.4. местонахождението или преустройство на някой от обектите за производство, контрол или съхранение, разпоредил в производствената база на дружеството в гр. С., кв. С., база Люлин (без „Б.Б.- НЦЗПБ“ ЕООД за тази база да са уведомили чрез подадено заявление и без да има разрешение от ИАЛ за производство и съхранение на ваксина „Тетадиф“ като краен неразлят продукт - бълк и краен разлят продукт в ампула)да се произведе ваксина „Тетадиф“ като краен продукт в голи ампули и неразлят краен продукт - бълк от партиди: КНПТд 342t с партидни номера на краен продукт D1342-01 и D1342-02; КНПТд 343t с партидни номера на краен продукт D1343-01 и D1343-02; КНПТд 344t с партидни номера на краен продукт D1344-01 и D1344-02 и в резултат на това е последвала значителна щета за дружеството „Б.Б.-НЦЗПБ“ ЕООД в размер общо 110 003,46 лв. (15 797,17 лв. преки разходи, 87 445 лв. незавършено производство на етап 47% и 6 761,29 лв. за 504 л. „Тетадиф в бълк“), представляващи разходи за производство на ваксина „Тетадиф“ - 1 013 660 голи ампули от по 0,5 мл. всяка и 504 л. „Тетадиф в бълк“ от партиди: КНПТд 342t с партидни номера на краен продукт D1342-01 и D1342-02; КНПТд 343t с партидни номера на краен продукт D1343-01 и D1343-02; КНПТд 344t с партидни номера на краен продукт D1344-01 и D1344-02, като предметът на престъплението е в особено големи размери и престъплението представлява особено тежък случай, поради което и на осн.чл.304 от НПК го **ОПРАВДАВА** по повдигнатото обвинение за **престъпление по чл. 219, ал. 4, вр. с ал. 1 НК.**

2.**ПРИЗНАВА** подсъдимия **Р.В.А.,** със снета по делото самоличност за **НЕВИНОВЕН** в това, че**:** За времето от 09.11.2015 г. до 27.11.2015 г., в гр.С., при условията на продължавано престъпление, с 2 (две) деяния, които осъществяват поотделно един състав на едно и също престъпление, извършени през непродължителен период от време, при една и съща обстановка и при еднородност на вината, при което последващите се явяват от обективна и субективна страна продължение на предшестващите, в качеството си на длъжностно лице по смисъла на чл.93, т.1, б.“б“ от НК като длъжностно лице - завеждащ отдел „Производство“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С., съгласно длъжностна характеристика за длъжността от 01.12.2011 г., в съучастие като извършител с управителя на „Б.Б.-НЦЗПБ“ ЕООД, гр.С. Л.А.Д. с ЕГН \*\*\*\*\*\*\*\*\*\* – извършител, не положил достатъчно грижи за стопанисването и запазването на повереното му имущество и възложената му работа, като в резултат на това е последвало разпиляване на имущество на предприятието „Б.Б.-НЦЗПБ“ ЕООД, гр.С. - 73 255 бр. ваксина „Тетадиф“ (ампула от 0,5 мл.) на обща стойност 44 685,55 лв. - сума представляваща направените пълни разходи за производството им от „Б.Б.-НЦЗПБ“ ЕООД, както следва:

2.1.На 09.11.2015 г. в гр.С., като длъжностно лице - завеждащ отдел „Производство“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С., съгласно длъжностна характеристика за длъжността от 01.12.2011 г., в съучастие като извършител с управителя на „Б.Б.-НЦЗПБ“ ЕООД, гр.С. Л.А.Д. с ЕГН \*\*\*\*\*\*\*\*\*\* - извършител не положил достатъчно грижи за стопанисването и запазването на повереното му имущество и възложената му работа, регламентирани в Длъжностната му характеристика от 01.12.2011 г. „Ръководителя на отдел „Производство“: Ат.1 Отговаря за производството на лекарства за хуманната медицина и медицински изделия, произвеждани в „Б.Б.- НЦЗПБ“ ЕООД, т.2 Утвърждава производствени и контролни документи. Отговаря за изпълнението на производствените операции съгласно ДПП; Бт. 1 Осигурява производството и съхранението на лекарствените продукти и медицинските изделия, да се извършва в съответствие с утвърдената при регистрацията документация; Изпълнява задачи, поставени от управителя на „Б.Б.-НЦЗПБ“ ЕООД и се отчита за извършената работа пред него писмено, устно и с документи; Носи отговорност за качеството на извършената работа, като се разпоредил устно на К.П.В. - стоковед в отдел „Пласмент/износ“ да изготви фактура № 0700003011/09.11.2015 г. и осъществил безвъзмезден износ за дружество „Т.И.С.С. А.С“ - Турция на 30 000 бр. ваксина „Тетадиф“ (ампула от 0,5 мл.) от изнесените по тази фактура на 11.11.2015г. за турското дружество общо 330 000 бр. ваксина „Тетадиф“ (ампула от 0,5 мл.) без в този период да е имало действащ търговски договор между „Б.Б.-НЦЗПБ“ ЕООД и „Т.И.С.С. А.С“ - Турция, от който да е видно какви лекарствени продукти ще се доставят от българското на турското дружество, на какви цени (в „Б.Б.- НЦЗПБ“ЕООД не е наличен документ, от който да се установи на каква база е определена цената за единица изделие ваксина „Тетадиф“-ампула от 0,5 мл.), начин на плащане, срокове на доставки и плащане, плащане на неустойки като в резултат на това е последвало разпиляване на имущество на предприятието „Б.Б.-НЦЗПБ“ ЕООД - 30 000 бр. ваксина „Тетадиф“ (ампула от 0,5 мл.) на стойност 18 300 лв. (сума представляваща направените пълни разходи за производството им от „Б.Б.-НЦЗПБ“ ЕООД), като деянието е извършено умишлено и не съдържа признаците на по-тежко престъпление;

2.2.На 27.11.2015 г. в гр.С., като длъжностно лице - завеждащ отдел „Производство“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С., съгласно длъжностна характеристика за длъжността от 01.12.2011 г., в съучастие като извършител с управителя на „Б.Б.-НЦЗПБ“ ЕООД, гр.С. Л.А.Д. с ЕГН \*\*\*\*\*\*\*\*\*\* – извършител, не положил достатъчно грижи за стопанисването и запазването на повереното му имущество и възложената му работа, регламентирани в Длъжностната му характеристика от 01.12.2011 г. „Ръководителя на отдел „Производство“: т.1 Отговаря за производството на лекарства за хуманната медицина и медицински изделия, произвеждани в „Б.Б.- НЦЗПБ“ЕООД, т.2 Утвърждава производствени и контролни документи. Отговаря за изпълнението на производствените операции съгласно ДПП; Бт. 1 Осигурява производството и съхранението на лекарствените продукти и медицинските изделия, да се извършва в съответствие с утвърдената при регистрацията документация; Изпълнява задачи, поставени от управителя на „Б.Б.-НЦЗПБ“ЕООД и се отчита за извършената работа пред него писмено, устно и с документи; Носи отговорност за качеството на извършената работа ), като се разпоредил устно на К.П.В. - стоковед в отдел „Пласмент“/износ да изготви фактура № 0700003048/27.11.2015 г., и осъществил безвъзмезден износ за дружество „Т.И.С.С А.С“ - Турция на 43 255 бр. ваксина „Тетадиф“ (ампула от 0,5 мл.) от изнесените по тази фактура на 30.11.2015 г. за турското дружество общо 475 800 бр. ваксина „Тетадиф“ (ампула от 0,5 мл.) без в този период да е имало действащ търговски договор между „Б.Б.-НЦЗПБ“ ЕООД и „Т.И.С.С.А.С“ - Турция, от който да е видно какви лекарствени продукти ще се доставят от българското на турското дружество, на какви цени (в „Б.Б.- НЦЗПБ“ ЕООД не е наличен документ, от който да се установи на каква база е определена цената за единица изделие ваксина „Тетадиф“-ампула от 0,5 мл.), начин на плащане, срокове на доставки и плащане, плащане на неустойки като в резултат на това е последвало разпиляване на имущество на предприятието „Б.Б.НЦЗПБ“ ЕООД - 43 255 бр. ваксина „Тетадиф“ (ампула от 0,5мл.) на стойност 26 385,55 лв. (сума представляваща направените пълни разходи за производството им от „Б.Б.-НЦЗПБ“ ЕООД), като деянието е извършено умишлено и не съдържа признаците на по-тежко престъпление, поради което и на осн. чл.304 от НПК го **ОПРАВДАВА** по повдигнатото му обвинение за **престъпление по чл.219, ал.3, вр.ал.1, вр.чл.20, ал.2, вр.ал.1, вр.чл.26, ал.1 от НК.**

**V.** **ПРИЗНАВА** подсъдимата **Ю.С.Ц. -** родена на \*\*\* г. в гр.С.З., българка, българска гражданка, омъжена, неосъждана, с висше образование, безработна, ЕГН \*\*\*\*\*\*\*\*\*\*,

**1.ЗА НЕВИНОВНА** в това, че: На 17.09.2015 г. в гр.С., в сградата на дружество „Б.Б.-НЦЗПБ“ ЕООД, находяща се на бул.“..“ № 26, като длъжностно лице - завеждащ отдел „Качествен контрол“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С., в кръга на службата си, при условията на посредствено извършителство, чрез Й.И.Х. - биолог в отдел „Качествен контрол“ е съставила неистински официален документ: LOT RELEASE CERTIFICATE OF VACCINE FOR HUMAN USE (сертификат за освобождаване на ваксина за хуманна употреба „БЦЖ“) Lot Number 114-2 (партиден номер 114-2) Certificate number: 0045V/2015/WHO (Номер на сертификат 0045V/2015/WHO) Date of issue: 16/09/2015 (Дата на издаване 16.09.2015 г.), на който е придаден вид, че е издаден от Изпълнителна агенция по лекарства (ИАЛ) на РБ на 16.09.2015 г. за партида ваксина „БЦЖ“ № 114-2, подписан е от титулярното длъжностното лице от ИАЛ П. М.С. и обстоятелствата, описани в сертификата относно конкретната партида отговарят на съответните спецификации в разрешението за употреба и разпоредби за освобождаване на биологични продукти и са одобрени за освобождаване, поради което и на осн. чл.304 от НПК я **ОПРАВДАВА** по повдигнатото й обвинение за **престъпление по чл.310, ал.1, пр.1, вр. чл.308, ал.1, пр.1 от НК.**

**2.ПРИЗНАВА** подсъдимата **Ю.С.Ц.** със снета по делото самоличност за **НЕВИНОВНА** в това, че: На 17.09.2015 г. в гр.С., в сградата на дружество „Б.Б. - НЦЗПБ“ЕООД, находяща се на бул.“..“ № 26, като завеждащ отдел „Качествен контрол“ в „Б.Б.-НЦЗПБ“ ЕООД съзнателно се е ползвала от неистински официални документи LOT RELEASE CERTIFICATE OF VACCINE FOR HUMAN USE (сертификати за освобождаване на ваксина за хуманна употреба - „БЦЖ“) Lot Number 113- 1; 113-2; 115-1 и 115-2 (партидни номера 113-1; 113-2; 115-1 и 115-2) Certificate number: 0042V/2015/WHO; 0043V/2015/WHO; 0046V/2015/WHO; 0047V/2015/WHO; (Номера на сертификатите:0042V/2015/WHO;0043V/2015/WHO; 0046V/2015/WHO; 0047V/2015/WHO) Date of issue: 16/09/2015 (Дата на издаване 16.09.2015 г.), на които бил придаден вид, че са издадени от Изпълнителна агенция по лекарства (ИАЛ) на РБ на 16.09.2015 г. за партида ваксина „БЦЖ“ № 113-1; 113-2; 115-1 и 115-2, и са подписани от титулярното длъжностното лице от ИАЛ П.М.С., като предала същите чрез неизвестно лице от отдел „Качествен контрол“ на К.П.В. - стоковед в отдел Пласмент /износ/, за да бъдат използвани, като се поставят в кашоните на произведени от „Б.Б.-НЦЗПБ“ ЕООД партиди с ваксина „БЦЖ“, заминаващи на 17.09.2015 г. за Република Турция по силата на подписано споразумение за дарение между правителствата на Република България и Република Турция, като от нея за самото им съставяне не може да се търси наказателна отговорност, поради което и на осн. чл.304 от НПК я **ОПРАВДАВА** по обвинението **за престъпление по чл.316, вр. чл.308, ал.1, пр.1 от НК.**

**3.ПРИЗНАВА** подсъдимата **Ю.С.Ц.** със снета по делото самоличност**,** за **НЕВИНОВНА** в това, че**:** На 08.01.2014 г. в гр.С., в сградата на дружество „Б.Б.-НЦЗПБ“ЕООД, находяща се на бул.“..“ № 26, като длъжностно лице - завеждащ отдел „Качествен контрол“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С. в кръга на службата си, съставила официален документ - Сертификат за качество № 07/08.01.2014 г. за хранителна среда „МЮЛЕР ХИНТОН АГАР с 5% КРЪВ“ (за ин витро употреба Петри от 22 ml) Каталожен № 760805, Партиден № 80115,в който удостоверила неверни обстоятелства, а именно, че хранителната среда „МЮЛЕР ХИНТОН АГАР с 5% КРЪВ“ отговаря на изискванията за качество, с цел да бъде използван този документ като доказателство за тези обстоятелства пред клинични микробиологични лаборатории в страната, на които „Б.Б.-НЦЗПБ“ ЕООД продавало тези среди, поради което и на осн.чл.304 от НПК я **ОПРАВДАВА** по повдигнатото й обвинение за **престъпление по чл.311 от НК.**

**4.ПРИЗНАВА** подсъдимата **Ю.С.Ц.** със снета по делото самоличност,за **НЕВИНОВНА** в това, че: За времето от 12.01.2015 г. до 25.11.2015 г. в гр. С., в сградата на дружество „Б.Б. - НЦЗПБ“ЕООД, находяща се на бул.“..“ № 26 при условията на продължавано престъпление, с 6 (шест) деяния, които осъществяват поотделно един състав на едно и също престъпление, извършени са през непродължителни период от време, при една и съща обстановка и при еднородност на вината, при което последващите се явяват от обективна и субективна страна продължение на предшестващите, в качеството си на длъжностно лице - завеждащ отдел „Качествен контрол“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С., в кръга на службата си съставила официални документи - сертификати за качество на хранителни среди „SS АГАР“, „ЦЕТРИМИД АГАР“, „СОЕВО-КАЗЕИНОВ БУЛЬОН С НАТРИЕВ ТИОГЛИКОЛАТ“, „МЮЛЕР ХИНТОН АГАР с 5% КРЪВ“, в които удостоверила неверни обстоятелства, а именно, че хранителните среди отговарят на изискванията за качество, с цел да бъдат използвани тези документи като доказателство за това обстоятелство пред клиничните микробиологични лаборатории и здравни лечебни заведения в страната, на които„Б.Б.-НЦЗПБ“ ЕООД продавало тези среди, както следва:

1.Ha неустановена дата в интервала от 12.01.2015 г.-12.04.2015 г. в гр.С., в сградата на дружество „Б.Б.-НЦЗПБ“ ЕООД, находяща се на бул.“..“ № 26, като длъжностно лице - завеждащ отдел „Качествен контрол“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С. в кръга на службата си съставила официален документ - Сертификат за качество на хранителна среда „ЦЕТРИМИД АГАР“ (за ин витро употреба Петри от 20 ml) Каталожен № 760885, Партиден № 370115, в който удостоверила неверни обстоятелства, а именно, че хранителната среда „ЦЕТРИМИД АГАР“ отговаря на изискванията за качество, с цел да бъде използван този документ като доказателство за тези обстоятелства пред клиничните микробиологични лаборатории и здравни лечебни заведения в страната, на които „Б.Б.-НЦЗПБ“ ЕООД продавало тези среди;

2.На неустановена дата в интервала от 10.03.2015 г. - 10.04.2015 г в гр.С., в сградата на дружество „Б.Б.-НЦЗПБ“ ЕООД, находяща се на бул.“..“ № 26, като длъжностно лице - завеждащ отдел „Качествен контрол“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С. в кръга на службата си съставила официален документ - Сертификат за качество на хранителна среда „МЮЛЕР ХИНТОН АГАР с 5% КРЪВ“ (за ин витро употреба Петри от 22 ml) Каталожен № 760805, Партиден № 110315, в който удостоверила неверни обстоятелства, а именно, че хранителната среда „МЮЛЕР ХИНТОН АГАР с 5% КРЪВ“ отговаря на изискванията за качество, с цел да бъде използван този документ като доказателство за тези обстоятелства пред клиничните микробиологични лаборатории и здравни лечебни заведения в страната, на които „Б.Б.- НЦЗПБ“ ЕООД продавало тези среди;

3.На 19.06.2015 г. в гр.С., в сградата на дружество „Б.Б.- НЦЗПБ“ ЕООД, находяща се на бул.“..“ № 26, като длъжностно лице - завеждащ отдел „Качествен контрол“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С. в кръга на службата си съставила официален документ - Сертификат за качество № 496/19.06.2015 г. за хранителна среда „МЮЛЕР ХИНТОН АГАР с 5% КРЪВ“ (за ин витро употреба Петри от 22 ml) Каталожен № 760805, Партиден № 180615, в който удостоверила неверни обстоятелства, а именно, че хранителната среда „МЮЛЕР ХИНТОН АГАР с 5% КРЪВ“ отговаря на изискванията за качество, с цел да бъде използван този документ като доказателство за тези обстоятелства пред клиничните микробиологични лаборатории и здравни лечебни заведения в страната, на които „Б.Б.-НЦЗПБ“ ЕООД продавало тези среди;

4.На неустановена дата в интервала от 01.09.2015 г. - 16.09.2015 г. в гр.С., в сградата на дружество „Б.Б.-НЦЗПБ“ ЕООД, находяща се на бул.“..“ № 26, като длъжностно лице - завеждащ отдел „Качествен контрол“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С. в кръга на службата си съставила официален документ - Сертификат за качество на хранителна среда „СОЕВО-КАЗЕИНОВ БУЛЬОН С НАТРИЕВ ТИОГЛИКОЛАТ“ (за ин витро употреба Стъкла по 80 ml) Каталожен № 000904, Партиден № 250915, в който удостоверила неверни обстоятелства, а именно, че хранителната среда „СОЕВО-КАЗЕИНОВ БУЛЬОН С НАТРИЕВ ТИОГЛИКОЛАТ“ отговаря на изискванията за качество, с цел да бъде използван този документ като доказателство за тези обстоятелства пред клиничните микробиологични лаборатории и здравни лечебни заведения в страната, на които„Б.Б.-НЦЗПБ“ ЕООД продавало тези среди;

5.На неустановена дата в интервала от 12.10.2015 г. - 16.10.2015 г. в гр.С., в сградата на дружество „Б.Б.-НЦЗПБ“ ЕООД, находяща се на бул. “..“ № 26, като длъжностно лице - завеждащ отдел „Качествен контрол“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С. в кръга на службата си съставила официален документ - Сертификат за качество на хранителна среда „ЦЕТРИМИД АГАР“ (за ин витро употреба Петри от 20 ml) Каталожен № 760885, Партиден № 471015, в който удостоверила неверни обстоятелства, а именно, че хранителната среда „ЦЕТРИМИД АГАР“ отговаря на изискванията за качество, с цел да бъде използван този документ като доказателство за тези обстоятелства пред клиничните микробиологични лаборатории и здравни лечебни заведения в страната, на които „Б.Б.-НЦЗПБ“ ЕООД продавало тези среди;

6. На неустановена дата в интервала от 02.11.2015 г. до 25.11.2015 г. в гр.С., в сградата на дружество „Б.Б.-НЦЗПБ“ ЕООД, находяща се на бул. “..“ № 26, като длъжностно лице - завеждащ отдел „Качествен контрол“ в еднолично дружество с ограничена отговорност с държавно имущество в капитала „Б.Б.-НЦЗПБ“ ЕООД, гр.С. в кръга на службата си съставила официален документ Сертификат за качество на хранителна среда „SS АГАР“ (за ин витро употреба петри от 20 ml) Каталожен № 770915, Партиден № 191115, в който удостоверила неверни обстоятелства, а именно, че хранителната среда „SS АГАР“ отговаря на изискванията за качество, с цел да бъде използван този документ като доказателство за тия обстоятелства пред клиничните микробиологични лаборатории и здравни лечебни заведения в страната, на които „Б.Б.-НЦЗПБ“ ЕООД продавало тези среди, поради което и на осн. чл.304 от НПК я **ОПРАВДАВА** по повдигнатото й обвинение **за престъпление по чл.311, вр. чл.26, ал.1 от НК.**

**ОТХВЪРЛЯ** като неоснователни предявените граждански искове по чл.45 от ЗЗД и чл.86 от ЗЗД от Министерство на здравеопазването на Република България срещу подсъдимите П.С.М. и А.Д.П. с искане солидарно да заплатят сумата от 325 233,87 лева, представляващи причинени имуществени вреди от извършено на 09.07.2015 г. престъпление с правна квалификация чл.283, ал.3, вр. ал.2 вр. ал.1 вр. чл.20, ал.2 вр. ал.1 за пос.П.М. и по чл.283, ал.3, вр.ал.2 вр. ал.1 вр.чл.20, ал.4 вр. ал.1 от НК за подс.А.П., ведно със законната лихва от датата на извършване на деянието 09.07.2015 г. до окончателното им изплащане.

**ОТХВЪРЛЯ** като неоснователни предявените граждански искове по чл.45 от ЗЗД и чл.86 от ЗЗД от „Б.Б.-НЦЗПБ“ ЕООД, гр.С. срещу подсъдимите П.С.М., А.Д.П. и Л.А.Д. с искане солидарно да заплатят сумата от 427 788,31 лева, представляваща обезщетение за причинени имуществени вреди от извършено на 27.11.2015 г. престъпление по чл.220, ал.1 от НК, ведно с мораторната лихва върху сумата от датата на деянието 27.11.2015 г. до датата на предявяването на иска 18.06.2018 г. в размер на 111 136,03 лева и законната лихва върху присъдените суми до окончателното им изплащане.

**ОТХВЪРЛЯ** като неоснователни предявените граждански искове по чл.45 от ЗЗД и чл.86 от ЗЗД от „Б.Б.-НЦЗПБ“ ЕООД срещу подсъдимите П.С.М., Л.А.Д. и Р.В.А. с искане солидарно да заплатят дружеството сумата от 110 003,46 лева, представляваща обезщетение за причинени имуществени вреди от извършено в периода от 20.06.2016 г. до 01.07.2016 г. престъпление по чл.219, ал.4 вр. с ал.2 от НК за подс.М. и по чл.219, ал.4 вр. ал.1 от НК за подсъдимите Д. и А., ведно с мораторната лихва от 01.07.2016 г. до 18.06.2018 г. в размер на 21 939,58 лева и законната лихва върху присъдените суми до окончателното им изплащане.

**ОТХВЪРЛЯ** като неоснователни предявените граждански искове по чл.45 от ЗЗД и чл.86 от ЗЗД от „Б.Б.-НЦЗПБ“ ЕООД срещу подсъдимите Л.А.Д. и Р.В.А. с искане солидарно да заплатят сумата от 44 685,55 лева, представляваща обезщетение за причинени имуществени вреди от извършено за времето от 09.11.2015 г. до 27.11.2015 г. престъпление по чл.219, ал.3 вр. с ал.1 вр. чл.20, ал.2 вр. ал.1 вр. чл.26, ал.1 от НК, ведно с мораторната лихва от 27.11.2015 г. до 18.06.2018 г. в размер на 11 608,93 лева и законната лихва върху присъдените суми до окончателното им изплащане.

На осн. чл.190 от НПК направените по делото разноски в хода на досъдебното и съдебното производство по делото остават за сметка на държавата.

Присъдата може да се обжалва или протестира пред Апелативния специализиран наказателен съд в 15-дневен срок по реда на чл.318 и сл. от НПК, считано от днес.

**ПРЕДСЕДАТЕЛ:**

**СЪДЕБНИ ЗАСЕДАТЕЛИ :**

**1.**

**2.**